Die 18 Bybelstories in hierdie boek vertel van die wonderlike feit van God se liefde en gee elke kind die kans om te leer dat hulle in God se oë uiters kosbaar is. Elke Bybelstorie verwys na 'n bekende Bybelvers wat spesifiek gekies is om die waarheid in elke storie uit te lig. Eenvoudige teks en pragtige illustrasies maak God is liefde Bybel die ideale boekie vir kleingoed. Saam met die pragtige illustrasies, sal hierdie stories aan kinders 'n beter begrip van die boodskap van die Bybel gee, sodat hulle met sekerheid kan sê 'God is lief vir my' en ook verstaan hoekom!
Jesus is lief vir kindertjies en sorg graag vir hulle, dit is duidelik in die Bybelverhaal waarin Jesus die kindertjies na Hom toe nooi. In Jesus is lief vir klein hartjies ontdek peuters presies hoe lief Jesus hulle het. Van die bekendste stories oor Jesus en sy liefde word eenvoudig oorvertel sodat kleingoed dit maklik sal verstaan. Die kleurvolle illustrasies tesame met die unieke manier hoe die kartonbladsye gesny is om sommer ook 'n handvatsel te skep, sal hierdie kartonboekie gou 'n gunsteling maak van kinders tussen 0 en 3 jaar.
Ontwikkel peuters se vroeë praat-, luister- en waarnemingsvaardighede terwyl hulle leer om verskillende diere, mense en voorwerpe te herken.
My eerste woorde Bybel met sy vyf bekende Bybelstories sal peuters se …
• Woordeskat uitbrei met 70 woorde, soos ma, pa, blom, son, reënboog, vis, voël, muis, engel en skaapwagter.
• Beeld en woordherkenning aanmoedig met kleurvolle prentjies saam met elke woord sodat hulle die woord met die prentjie kan assosieer.
• Begrip verbeter omdat hulle "wie"- en "waar"-vrae moet beantwoord deur na die regte prentjie te wys.
• Leesvaardigheid ontwikkel wanneer hulle die woorde moet klank.
My eerste woorde Bybel is 'n opvoedkundige kartonboekie wat kleingoed op 'n prettige manier noodsaaklike vroeë vaardigheid help leer.
Hierdie tydlose Bybelstories lê die ideale grondslag vir 'n lewe van geloof!
Dié kleurvolle Kleuterbybel se eenvoudige teks gee 'n Skrifgetroue oorsig van die Bybel. Die 28 stories dek die skepping, en ook die bekende stories van geloofshelde soos Abraham, Josef, Moses en Dawid. Vertel jou kleuter van Jesus se geboorte, sy bediening, dood en opstanding, hemelvaart en die verspreiding van die evangelie met kort, maklik verstaanbare stukkies.
'n Ouer se dae is propvol dinge wat gedoen en onthou moet word. Ná 'n besige dag is 'n mens dankbaar vir enigiets wat die lewe vir jou makliker maak. My slaaptyd-Storiebybel maak die besluit oor wat om met slaaptyd te lees kinderspeletjies. Kinders tussen 3 en 6 sal baie hou van die 20 kort en eenvoudige stories uit die Ou en Nuwe Testament. Klassieke verhale oor die skepping, Noag, Moses, Daniël en Jesus se lewe stel jou kind bekend aan God se Woord en skep die regte atmosfeer vir soete drome.
Jou kleinding sal graag My slaaptyd-Storiebybel aan sy stewige handvatseltjie bed toe dra en die dag afsluit met 'n slaaptyd-storie uit God se Woord.